Сёлета Орша святкуе юбілей, таму музейную ноч прысвяцім тэме гісторыі і адкрыем нашым наведвальнікам “950 таямніц”. Выбралі вечаровы час — з 20-й да 23-й гадзіны. У дворыку малюем, слухаем музыку, дэгустуем стравы народнай кухні. Унутры будынка кожная зала мае сваю тэматыку — як працавалі фотаатэлье XIX стагоддзя ці як людзі апраналіся ў той час у Оршы, як пяклі хлеб, што важна ведаць пра жывапіс і графіку. Арганізуем фотазоны, плануем тэатральныя пастаноўкі. Уваход бясплатны, але будуць асобныя мерапрыемствы, на якія трэба купіць асобны білет.